বসন্তকুমার মল্লিক

**বসন্তকুমার মল্লিক** ( ২৭ মে ১৮৭৯ - ৯ ডিসেম্বর ১৯৫৮) ছিলেন একজন ভারতীয় বাঙালি শিক্ষক, লেখক এবং শান্তিকামী দার্শনিক। তিনি ইংল্যান্ডে জীবনের দুটি দীর্ঘ সময় অতিবাহিত করেন এবং ১৯২০-এর দশকে ইংরেজ কবি রবার্ট গ্রেভসের উপর তার প্রভাবের জন্য পরিচিত। 

## প্রাথমিক জীবন
বসন্তকুমার মল্লিকের জন্ম ১৮৭৯ খ্রিস্টাব্দের ২৭ মে ব্রিটিশ ভারতের অধুনা বিহারের জামালপুরে পিতার কর্মস্থলে। পিতা শ্রীহরিকুমার মল্লিক ছিলেন ইস্ট ইন্ডিয়ান রেলওয়ে কোম্পানির কর্মচারী। পৈতৃক নিবাস ছিল নদিয়ার মেহেরপুরে। বাল্যকালে তিনি পরিবারের সাথে পশ্চিমবঙ্গের হালিশহরে চলে আসেন। তার পিতা মাদকাসক্ত ছিলেন এবং ১৮৮৮ খ্রিস্টাব্দে তিনি মারা যান। বসন্তকুমারের মা, তার শাশুড়ি এবং অন্যান্য সন্তানদের নিয়ে মেহেরপুরের পৈতৃক বাড়িতে ফিরে আসেন।  তবে কবি রবার্ট গ্রেভস বসন্তকুমারের পিতার শ্রীহরির মৃত্যু সম্পর্কে উল্লেখ করেন, তিনি একজন ধর্মান্তরিত খ্রিস্টান ছিলেন। হিন্দু খাদ্যাভ্যাস ত্যাগ করার ফলে তার পিতার স্বাস্থ্যের ক্ষতি হয় এবং তার ফলেই মৃত্যু হয়।  বসন্তকুমারের একমাত্র অনুজ গোপাল ছিলেন একজন কংগ্রেসকর্মী। তিনি ১৯৩৩ খ্রিস্টাব্দে কারারুদ্ধ অবস্থায় মারা যান।

মেহেরপুর হাই স্কুলে পড়ার পর, বসন্তকুমার মল্লিক ১৮৯৬ খ্রিস্টাব্দে জেনারেল অ্যাসেম্বলি ইনস্টিটিউশনে ভর্তি হন। ১৯০২ খ্রিস্টাব্দে কলকাতার ডাফ কলেজের অধ্যাপক উইলিয়াম স্পেন্স আরকিউহার্টের সাক্ষাতের পর ঘনিষ্ঠতা হয়। বসন্তকুমার ১৯০২ খ্রিস্টাব্দেই মানসিক ও নৈতিক দর্শনে স্নাতক অর্জন করেন। ইতিমধ্যে ১৯০০ খ্রিস্টাব্দে হাজারীবাগে তার আনুষ্ঠানিক বিবাহ সম্পন্ন হলেও তা ঠেকে নি।  তিনি ১৯০৩ খ্রিস্টাব্দে কলকাতার প্রেসিডেন্সি কলেজ থেকে দর্শনশাস্ত্রে এমএ পাশের পর পরবর্তী কয়েক বছর তিনি কলকাতার চিৎপুর রোড এবং হাজারীবাগে বিভিন্ন কাজ করেন। কলকাতায় ছাত্রাবাসের ওয়ার্ডেন কাজ করার সময় জাতীয়তাবাদী সাংবাদিক কালীনাথ রায়ের সাথে ঘনিষ্ঠতা হয় এবং ১৯০৭ খ্রিস্টাব্দে বারাণসী ভ্রমণ করেন। 

১৯০৮ খ্রিস্টাব্দে এক বন্ধুর সুপারিশে বসন্তকুমার নেপালের প্রধান মন্ত্রী মহারাজা পদাধিকারী চন্দ্র শমশের জং বাহাদুর রাণার পুত্র কায়সার শমশের জং বাহাদুর রাণার গৃহশিক্ষক নিযুক্ত হন।  কায়সার গ্রন্থপ্রেমী হওয়ার পর পিতার সাথে যুক্তরাজ্য ভ্রমণ করেন।  কায়সার ছিলেন তার মাতাপিতার তৃতীয় পুত্র এবং ১৮৯২ খ্রিস্টাব্দে জন্মগ্রহণ করেন এবং তার মা ১৯০৫ খ্রিস্টাব্দে মারা যান। তিনি দরবার হাই স্কুলের ছাত্র ছিলেন । ১৯০৭ খ্রিস্টাব্দে তাকে বৈদেশিক আমদানি বিভাগের পদ দেওয়া হয়। কায়সারের বর্তমান শিক্ষক দরবার হাই স্কুলের অধ্যক্ষের সাথে পরামর্শ করার পর বসন্ত কুমার মল্লিককে নির্বাচিত করা হয় এবং ১৯০৯ খ্রিস্টাব্দের মে মাসে কাঠমান্ডুর রাজ্যের প্রশাসনিক কাজে যুক্ত হন। সেই সময়ে কায়সার তার পিতার সাথে গোকর্ণ রিজার্ভে ক্যাম্পিং করছিলেন।  বসন্তকুমার এরসাথে অন্য পুত্রের গৃহশিক্ষকের দায়িত্ব গ্রহণ করেন এবং পররাষ্ট্র সচিবের অধীনে কাজ শুরু করেন। তিনি ১৯২৩ খ্রিস্টাব্দে নেপাল-ব্রিটেন চুক্তির প্রাথমিক আলোচনাতেও যুক্ত ছিলেন, যা চন্দ্র সমসেরের কূটনীতির দীর্ঘমেয়াদী লক্ষ্য ছিল। 

কাঠমান্ডুর পশুপতিনাথ মন্দিরের কাছে বসন্তকুমার জীবন ভালই কাটছিল, কিন্তু চন্দ্র সমসের বাহাদুর লর্ড কার্জনের মাধ্যমে অক্সফোর্ডের এক্সেটার কলেজে আইন পড়ার ব্যবস্থা করেন। 

## ১৯১২ -২৩ খ্রিস্টাব্দে অক্সফোর্ডে
বসন্তকুমার মল্লিক ১৯১২ খ্রিস্টাব্দে অক্সফোর্ডে আসেন এবং ২০ নভেম্বর লিংকন'স ইন- এভর্তি হন।  এবং ১৯১৬ খ্রিস্টাব্দে এক্সেটার কলেজ আইনশাস্ত্রে বিএ ডিগ্রি অর্জন করেন।  ১৯১৫ খ্রিস্টাব্দে নেপালে ফিরে আসার কথা থাকলেও প্রথম বিশ্বযুদ্ধের কারণে তা বিলম্বিত হয়। 

১৯১৭ খ্রিস্টাব্দের মাইকেলমাস মেয়াদে বসন্তকুমার মল্লিক নৃবিজ্ঞানে ডিপ্লোমা কোর্সের পড়াশোনা শুরু করেন।  ১৯১৮ খ্রিস্টাব্দে নৃবিজ্ঞানে সার্টিফিকেট এবং ১৯১৯ খ্রিস্টাব্দে ডিপ্লোমা অর্জন করেন। এরপর তিনি গবেষণায় লিপ্ত হন। "দ্য প্রবলেম অফ ফ্রিডম" উপর এক গবেষণাপত্র তৈরি করেন। কিন্তু পরীক্ষার আগেই ১৯২৩ খ্রিস্টাব্দে অক্সফোর্ড ত্যাগ করেন। 

## অক্সফোর্ড মজলিস
বসন্তকুমার অক্সফোর্ড মজলিস নামে পরিচিত অক্সফোর্ড ইউনিভার্সিটি মজলিস এশিয়া সোসাইটি নামের ছাত্র সংগঠনের সদস্য ছিলেন এবং বোয়ার'স হিলের রবার্ট ব্রিজের সংলগ্ন সাহিত্যিক মহলের সাথে তার যোগাযোগ ছিল।  ছাত্রদের মধ্যে তার ভারতীয় প্রবাসী বন্ধুরা ছিলেন জন ম্যাথাই, কিরণ মুখোপাধ্যায় এবং কে এম পানিক্কর । 

প্রথম বিশ্বযুদ্ধের পর অক্সফোর্ডে বসন্তকুমারের বড় আকারের সামাজিক বৃত্ত তৈরি হয়।  মল্লিকের চিন্তাভাবনার প্রতি ঘনিষ্ঠভাবে আগ্রহী অনুসারীদের দল তার চারপাশ জুড়ে থাকত। ব্যালিওল কলেজের কমিউনিস্ট মনোভাবের থমাস উইলফ্রিড "স্যাম" হ্যারিস, সিডনি এক্সেটার কলেজের সিডনি লুইস, যিনি অক্সফোর্ড ছেড়ে যাওয়ার পরপরই মারা যান, পলিটিকার সাংবাদিক সার্বিয়ান আলেকজান্ডার ভিদাকোভিচ প্রমুখেরা ছিলেন তাদের অন্যতম। 

১৯১৯ খ্রিস্টাব্দে বসন্তকুমার অ্যারিস্টটলীয় সোসাইটির সদস্য নির্বাচিত হন।  অক্সফোর্ডের রোডস স্কলার উইলিয়াম ইয়্যান্ডেল এলিয়ট বসন্তকুমারের প্রভাবশালী ভূমিকার কথা স্মরণ করেন, উল্লেখ করেন যে, শিক্ষার্থীরা তাঁকে "জ্ঞানী ব্যক্তি" বিবেচনা করত। 

অক্সফোর্ড লোটাস ক্লাবটি ছিল ভারতীয় উপমহাদেশের ছাত্র সমাজের এবং অমৃত বাজার পত্রিকায় প্রকাশিত এক বিজ্ঞপ্তি অনুসারে এটি নিশ্চিত হয় যে, এটি মার্টন কলেজের ধ্রুপদী লেখক রবার্ট লেভেন্স (১৯০১-১৯৭৬) দ্বারা একটি অনানুষ্ঠানিক দল হিসেবে প্রতিষ্ঠিত হয়েছিল।  এলিয়ট, মার্কিন ইতিহাসবিদ স্ট্রিংফেলো বার এবং স্কট বুকানন , অন্যান্যদের সাথে, "প্ল্যাটোনিক সংলাপ"-এ তার সাথে বিতর্ক করার চেষ্টা করেন। এলিয়ট লেখেন যে, বসন্তকুমার সক্রেটিস চরিত্রের মতো ছিলেন। বসন্তকুমারের অবস্থান ছিল ছোট ও সংক্ষিপ্ত ও অতি-সাধারণ। সেখানে ভারতীয়দের মধ্যে গোবিন্দ কৃষ্ণ চেত্তুর এবং কেপিএস মেনন ছিলেন । এই সময়ে বসন্তকুমার অক্সফোর্ডের ২২ ফার্ন্ডন রোডে থাকতেন। 

## রবার্ট গ্রেভসের সাথে সম্পর্ক
বসন্তকুমার মল্লিকের সাথে রবার্ট গ্রেভসের প্রথম সাক্ষাত হয় ১৯২২ খ্রিস্টাব্দে অক্সফোর্ড লোটাস ক্লাবে। সেখানে গ্রেভস "খারাপ কবিতা কী?" বিষয়ে একটি বক্তৃতা দিচ্ছিলেন। সেই সময়ে গ্রেভসের পরামর্শদাতা ডব্লিউ এইচ আর রিভার্স মারা গেছেন, তার বন্ধু রবার্ট নিকোলসের সাথে সম্পর্ক ছিন্ন হয়েছে এবং আরো এক বন্ধু ডিকন হিউজেসের সাথে তর্কাতর্কিতে সম্পর্ক খারাপ হয়। আবার বিশ্ববিদ্যালয়ে যখন তিনি বি.লিট. গবেষণাপত্রের জন্য কাজ করছিলেন, তার তত্ত্বাবধায়ক ওয়াল্টার রালি, রিভার্সের কয়েক সপ্তাহ আগেই মারা গেছেন। 

পরবর্তীতে, বসন্তকুমার থমাস উইলফ্রিড "স্যাম" হ্যারিস-সহ তার কয়েকজন অনুসারীকে অক্সফোর্ডশায়ারের ইসলিপে গ্রেভসের বাড়িতে আলাপ আলোচনার জন্য নিয়ে আসেন।  শিষ্যতূল্য অ্যালান কলিংরিজ গ্রেভস এবং বসন্তকুমারের মধ্যে আলোচনার একটি বিবরণ রেখে যান।  অক্সফোর্ডের আশেপাশে, ফার্নডন রোডে বসন্তকুমারের বাড়িতে, গার্সিংটন সহ নানা স্থানে গ্রেভসের সাথে বসন্তকুমারের ঘনিষ্ঠ আলাপ আলোচনার বিষয় আলোচিত হয়। কলিংরিজ,ব্যালিওল কলেজের উইলফ্রিড রবার্টস বসন্তকুমার ও মেরি নেইবারের ভালো বন্ধু ছিলেন। 
ব্রিটিশ শিক্ষাবিদ ও লেখক জিন মুরক্রফ্ট উইলসন মনে করেন যে, রবার্ট গ্রেভসের ১৯২৩-১৯২৫ খ্রিস্টাব্দে প্রকাশিত পাঁচটি কাব্যগ্রন্থে বসন্তকুমারের মল্লিকের প্রভাব পরিলক্ষিত হয়।  ১৯২৪ খ্রিস্টাব্দে লন্ডনের হোগার্থ প্রেস প্রকাশিত কাব্যগ্রন্থ *মক বেগার হল* কে একটি দার্শনিক রচনা বলে অভিহিত করেছেন এবং ১৯২৯ খ্রিস্টাব্দে প্রকাশিত *গুড-বাই টু অল দ্যাট* আত্মজীবনীমূলক বইটিতে রবার্ট গ্রেভস উল্লেখ করেন যে "এই দার্শনিক আগ্রহ বসন্ত মল্লিকের সাথে আমার সাক্ষাতের ফলাফল"। গ্রেভস বসন্তকুমারের সাথে সাক্ষাতের ফলে কীভাবে তিনি কিছু বর্ণগত কুসংস্কার কাটিয়ে উঠতে পেরেছিলেন সে সম্পর্কেও মন্তব্য করেন।  গ্রেভস জন ডয়েল ছদ্মনামে ১৯২৫ খ্রিস্টাব্দে লন্ডনের হোগার্থ প্রেস প্রকাশিত ব্যঙ্গ কাব্যিক রচনা *দ্য মারমোসাইটস মিসেলানি* (১৯২৫) ভারতের বসন্তকুমার মল্লিককে উৎসর্গ করেন। 

## ভারত
১৯২৩ খ্রিস্টাব্দের অক্টোবর বসন্তকুমার ভারতে ফিরে আসেন।  ওই বছরের শেষের দিকে তিনি নেপালে যান। নেপালের রাজনৈতিক আবহাওয়ার মধ্যে তার সেখানে থাকা সম্ভব হয় নি।  তিনিও চন্দ্র শমসেরের কাছ থেকে কোনও পদ আশা করেননি।  শেষে সেন পরিবারের গৃহশিক্ষকতা করার জন্য কলকাতার রাজা নবকৃষ্ণ স্ট্রিটে বসন্তকুমার থাকার ব্যবস্থা হয়। 

১৯২৪ খ্রিস্টাব্দে সর্বপল্লী রাধাকৃষ্ণণ বসন্তকুমার মল্লিক এবং কিরণ মুখোপাধ্যায় এই দুজন নবীন চিন্তাবিদের মাঝে ইউরোপীয় দর্শনের আগ্রহ খুঁজে পান এবং পরবর্তীতে ১৯২০-এর দশকে বসন্তকুমারের সাথে তাঁর ঘনিষ্ঠ সম্পর্ক গড়ে ওঠে। ১৯২৫ খ্রিস্টাব্দের জুন মাসে স্যাম হ্যারিস বসন্তকুমার মল্লিকের সাথে সাক্ষাতের জন্য কলকাতায় আসেন। কিন্তু তিনি হঠাৎই সেরিব্রাল ম্যালেরিয়ায় আক্রান্ত হয়ে মারা যান । 

আইনি কাজকর্মে যুক্ত হয়ে বসন্তকুমার পলাশীতে বসতবাড়ি করেন। ১৯২৯ খ্রিস্টাব্দে জুদ্ধ শমশের জং বাহাদুর রানা পারিবারিক গুরুতর পারিবারিক সমস‍্যার সম্মুখীন হলে বসন্তকুমার উপদেষ্টা হিসাবে পুনরায় নিযুক্ত হন। কিন্তু ১৯৩৩ খ্রিস্টাব্দে তিনি নিজে অসংখ‍্য সম‍স‍্যায় পড়েন। ভারতীয় জাতীয় কংগ্রেস ও স্বাধীনতা রাজনীতির সাথে জড়িত পরিবারের এক ভ্রাতার মৃত‍্যু, পলাশীতে আর্থিক সমস‍্যা, কাঠমান্ডু হতে রক্সৌল পর্যন্ত পরিবহনে অভাবে পায়ে হেঁটে পথ অস্বস্তিকর যাত্রার সম্মুখীন হতে হয় তাঁকে। ফলে তাঁর স্বাস্থ‍্য ভেঙে পড়ে।

এমন একসময় বসন্তকুমারের সাথে অক্সফোর্ডে পূর্বপরিচিত সুইডিশ মহিলা লিলিয়ান হাস-এর সাথে যোগাযোগ হয়। ১৯৩৬ খ্রিস্টাব্দে তিনি খিদিরপুর হতে সমুদ্রপথে লিলিয়ানের সাথে সাক্ষাতের জন‍্য হামবুর্গ যান। সেখান থেকে তাঁরা দু’জনে স্টকহোমে লিলিয়ানের স্বামী হেরাল্ড এক্সেল হাসের কাছে যান। বসন্তকুমার কিছুদিন হাস দম্পতির কাছে অতিবাহিত করেন এবং অক্সফোর্ডের বন্ধুমহলের মেরি নেইবারের সাথে পত্রালাপ করতে থাকেন।

## ১৯৩৭ খ্রিস্টাব্দ হতে আমৃত‍‍্যু অক্সফোর্ডে
বসন্তকুমার ১৯৩৭ খ্রিস্টাব্দের ফেব্রুয়ারিতে লিলিয়ানের সহযোগিতায় স্টকহোম হতে  অক্সফোর্ডে আসেন।  বসন্তকুমারের কাছে তখন না ছিল কোন সম্পদ বা অর্থ, না ছিল চাকরি। তবুও তিনি  পুরনো বন্ধুদের সম্পর্কে সেখানেই থেকে যান এবং আমৃত্যু লেখকজীবন কাটান । 

কবি রবার্ট গ্রেভস স্পেনের মাজোর্কায় বসবাস করছিলেন, কিন্তু ১৯৩৭ খ্রিস্টাব্দের গ্রীষ্মে স্পেনের গৃহযুদ্ধ এড়িয়ে  মার্কিন মহিলা কবি লরা রাইডিংকে সঙ্গে নিয়ে লন্ডনে আসেন।    Riding vetoed further contact with Mallik. রাইডিং বসন্তকুমারের সাথে আরও যোগাযোগের জন্য নিষেধ করেন।  বসন্তকুমার জেমস রিভসের ভগিনী এথেল রিভসকে মধ্যস্থতাকারী হিসেবে পাঠান । তিনি গ্রেভসের কাছে একটি মৌখিক আবেদন করেন, কিন্তু তাতে কোনও ফল হয়নি।  শেষে গ্রেভস এই সিদ্ধান্তে উপনীত হন, যে দর্শনের প্রভাবে, বসন্তকুমারের সাথে বন্ধুত্বে তিনি খারাপ কবিতা লিখেছিলেন।  *গুড-বাই টু অল দ্যাট* -এর প্রথম সংস্করণে  তিনি এই ধারণা প্রকাশ করেছিলেন যে মল্লিক এবং স্যাম হ্যারিসের সাথে তার ঘনিষ্ঠ আলোচনা, বিশেষ করে, প্রায় অধিবিদ্যার দিকে পরিচালিত করেছিল , যা তাকে কবিতা থেকে দূরে সরিয়ে দেয়। ১৯৫৭ খ্রিস্টাব্দের সংশোধনীতে এই অনুচ্ছেদটি এবং মল্লিকের অন্যান্য উল্লেখ বাদ দেওয়া হয়েছিল। 

১৯৩৭ খ্রিস্টাব্দে লন্ডনে বসন্তকুমারের সাথে রাধাকৃষ্ণণের ও কাইজার শমশেরের সাক্ষাত হয়।  মর্লি কলেজের কাউন্সিল সদস্য অ্যালান কলিংরিজ বসন্তকুমারের ফিরে আসার পর সাক্ষাত করেন।  বসন্তকুমার ১৯৪২ খ্রিস্টাব্দে সেখানে দুটি পাবলিক বক্তৃতা দেন।  সিডনি লুইসের স্নাতকোত্তর শ্রেণীতে পড়ার সময়কার বন্ধু এলএজি স্ট্রং , সিডনির বড় ভগিনী উইনিফ্রেড লুইসের মাধ্যমে বসন্তকুমারের সাথে তার পুনরায় পরিচয় করান। তিনি ছিলেন বসন্তকুমারের মল্লিকের জীবনীকার ছিলেন।   উইনিফ্রেড বসন্তকুমারের ফিরে আসার কথা আলেকজান্ডার ভিদাকোভিচের কাছ থেকে জানেন। তবে হঠাৎই 'দ্য ব্রড'- এ  বসন্তকুমারের সাথে দেখা হয় । 

অক্সফোর্ডের  ইফলি রোডের এক কক্ষে, বসন্তকুমার তার প্রথম গ্রন্থ লেখেন, যা তিনি স্টকহোমেই লেখা শুরু করেছিলেন। তিনি রাধাকৃষ্ণণের সাথে পরামর্শ করেন এবং *পরিচয় গোষ্ঠী*র সুধীন্দ্রনাথ দত্তের সাথে হিন্দু-মুসলিম সম্পর্ক নিয়ে আলোচনা করেন। রাধাকৃষ্ণণের প্রভাবে, এটি ১৯৩৯ খ্রিস্টাব্দে  "দ্য ইন্ডিভিজুয়াল অ্যান্ড দ্য গ্রুপ: অ্যান ইন্ডিয়ান স্টাডি ইন কনফ্লিক্ট" নামে প্রকাশিত হয় । 

১৯৪২ খ্রিস্টাব্দ থেকে বসন্তকুমার উত্তর অক্সফোর্ডের ১৬ পোলস্টেড রোডে একটি বাড়িতে উইনিফ্রেড লুইস, নোরা বোল্টন এবং হিলডা অ্যালডেন'দের সঙ্গে থাকতেন।  এমএন শ্রীনিবাস ফ্রাঞ্জ বেয়ারম্যান স্টেইনারের  সাথে সাক্ষাতের সময় "চার বা পাঁচজন মধ্যবয়সী ইংরেজ মহিলা এবং একজন বয়স্ক ভারতীয় দার্শনিকের বাসভবন"-এ সাক্ষাতের বিবরণ হিসাবে বর্ণনা করেন।  সেই বছর বসন্তকুমার এক্সেটার কলেজে 'গ্রেটস' বা 'মডার্ন গ্রেটস' (পিপিই) অধ্যয়নরত স্নাতকদের জন্য বক্তৃতা দেওয়া শুরু করেন। দুই শিক্ষাবর্ষ ধরে তিনি ইতিহাস নিয়ে আলোচনা করেন, এবং তারপর ১৯৪৪-৪৫ খ্রিস্টাব্দে যুক্তিবিদ্যা এবং জ্ঞানের তত্ত্ব নিয়ে আলোচনা করেন। 

## জীবনাবসান
১৯৫৮ খ্রিস্টাব্দের এক শরতে বসন্তকুমারের দীর্ঘদিনের বন্ধু উইনিফ্রেড লুইস ডার্টমুরে ছুটি কাটাতে নিয়ে যান । ২৩ সেপ্টেম্বর স্বাস্থ্যের অবনতি হলে, তাকে অ্যকল্যান্ড নার্সিং হোমে ভর্তি করা হয়। পরে নভেম্বর মাসে তাকে পোলস্টেড রোডের বাড়িতে নিয়ে যাওয়া হয় এবং ৯ ডিসেম্বর সেখানেই তিনি শেষ নিঃশ্বাস ত্যাগ করেন। উইনিফ্রেড লুইস বসন্তকুমারের মরদেহ সমুদ্রপথে পি অ্যান্ড ও-র স্টিমার এসএস পিঞ্জারায় করে মুম্বাই নিয়ে আসার ব্যবস্থা করেন। ১৯৫৯ খ্রিস্টাব্দের ২২ জানুয়ারি পৌঁছান। শেষকৃত্য সম্পন্নের পর বারানসীতে গঙ্গায় তার দেহভস্ম বিসর্জন দেওয়া হয়। 
## রচনাবলী
**দ্য ইন্ডিভিজুয়াল অ্যান্ড দ্য গ্রুপ: অ্যান ইন্ডিয়ান স্টাডি ইন কনফ্লিক্ট* (১৯৩৯)। এই কাজ এবং পরবর্তী কাজ, রাধাকৃষ্ণণের " ইন্ডিয়ান ফিলোসফি" (১৯২৩) সহ , পাশ্চাত্য দর্শনের সমালোচনা ধারণকারী হিসেবে দেখা হয়েছে কারণ এতে জীবিত অভিজ্ঞতার দুর্বল উপলব্ধি রয়েছে । 
**দ্য রিয়াল অ্যান্ড দ্য নেগেটিভ* (১৯৪০) 
**গান্ধী - এ প্রোফেসি* (১৯৪৮) 
**রিলেটেড মাল্টিপ্লিসিটি* (১৯৫২)
**দ্য টাওয়ারিং ওয়েভ* (১৯৫৩)
**নন অ্যাবসলিউটস্* (১৯৫৬)
**মাইথোলজি অ্যান্ড পসিবিলিটি* (১৯৬০)

## তথ‍্যসূত্র

বিষয়শ্রেণী:ব্রিটিশ ভারতের লেখক
বিষয়শ্রেণী:এক্সেটার কলেজ, অক্সফোর্ডের প্রাক্তন শিক্ষার্থী
বিষয়শ্রেণী:ভারতীয় দার্শনিক
বিষয়শ্রেণী:ভারতীয় লেখক
বিষয়শ্রেণী:১৯৫৮-এ মৃত্যু
বিষয়শ্রেণী:১৮৭৯-এ জন্ম
বিষয়শ্রেণী:মুঙ্গের জেলার ব্যক্তি
বিষয়শ্রেণী:মেহেরপুরের ব্যক্তি